Enhetsregisteret
Store norske leksikon,Jus,Formuerett,Selskapsrett
Enhetsregisteret er et nasjonalt register som registrerer viktige opplysninger om virksomheter i Norge. Det administreres av Brønnøysundregistrene. Virksomheter som registreres her får tildelt et unikt organisasjonsnummer, som brukes til å identifiserer virksomheten. Opplysningene brukes av andre registere, og på denne måten samordnes opplysninger. Det er gratis å registrere en virksomhet i Enhetsregisteret. Opplysningene er offentlig tilgjengelig på nett.
Registrering i Enhetsregisteret er en forutsetning for å bli registrert i flere andre registere, for eksempel Arbeidsgiverregisteret, Foretaksregisteret, Stiftelsesregisteret og Merverdiavgiftsregisteret. Formål og opprettelse Formålet med Enhetsregisteret er å lette arbeidet både for bedrifter som har registreringsplikt og etatene som behandler opplysningene. Registeret ble opprettet ved lov om Enhetsregisteret av 3. juni 1994. Registreringsplikt Følgende enheter har registreringsplikt, så lenge de skal registreres i et av de tilknyttede registrene.  Staten, fylkeskommuner og kommuner   Selskaper, samvirkeforetak, foreninger, stiftelser, verdipapirfond, bo og andre juridiske personer Enkeltpersonforetak Tingsrettslige sameier som opptrer som sådanne utad  Dette følger av enhetsregsisterloven § 4. Andre juridiske personer har rett til å registrere seg. Registrering Registrering og endringer skjer ved melding til Enhetsregisteret. Hver virksomhet får tildelt et organisasjonsnummer med ni siffer, som brukes av andre registere. Følgende opplysninger må registreres.  navn adresse organisasjonsform aktivitet/bransje roller daglig leder/kontaktperson. stiftelsesdato Opplysninger som meldes til registeret Det er en rekke opplysninger som skal meldes til registeret hvis de finnes. For eksempel: styremedlemmer, revisor, regnskapsfører, hvem som skal ha prokura og signaturrett. Offentlig Opplysninger i Enhetsregisteret er offentlige, unntatt fødselsnummer og D-nummer. Les mer i Store norske leksikon Brønnøysundregistrene Foretaksregistreret organisasjonsnummer Eksterne lenker Enhetsregisterets nettsider Lovdata: Enhetsregisterloven